স্বাধীনতা পরবর্তী ফ্যাসিবাদী শাষকদের রক্তচক্ষু উপেক্ষা করে জুলুম নিপীড়নকে সংগ্রামের অংশ হিসেবে সহ্য করে ইতোমধ্যে দেশ ও জাতির স্বার্থে বুকটান করে বিদেশীদের পদলেহনকারী দলগুলোর সামনে দৃষ্টান্ত স্থাপন করেছে পীর সাহেব চরমোনাই নেতৃত্বাধীন ইসলামী আন্দোলন বাংলাদেশ। স্বৈরাচারী এরশাদের নৈরাজ্যবাদ, বিএনপি জোটের লুটপাটের মহোৎসব, আওয়ামী জোটের ফ্যাসিবাদী চরিত্রে ভর করে ভারতীয় দালালদের দেশ বিকিয়ে দেয়ার তৎপরতার বিরুদ্ধে জনতাকে সাথে নিয়ে রাজপথে সংগ্রামের মাধ্যমে দেশবাসীর মনে শক্ত মেরুদণ্ড সম্পন্ন চরিত্রের বিকাশ ঘটায় ইসলামী আন্দোলন। টিপাই বাঁধের মাধ্যমে বাংলাদেশকে মরুকরণের বিরুদ্ধে ভাসানী পরবর্তী ঐতিহাসিক লংমার্চ, তেল গ্যাসসহ প্রাকৃতিক সম্পদ বিদেশে পাচারের ষড়যন্ত্র জাতিকে সাথে নিয়ে রোখাসহ দেশের মানুষের পরম শান্তির জায়গা ধর্মীয় স্বাতন্ত্র্যতা রক্ষায় সবার আগে অভিভাবকের দায়িত্ব নিয়ে কাজ করে দলটি ইতোমধ্যে জনগণের সামনে আশার সঞ্চার করেছে।